Diari Oficial de la Generalitat Valenciana


Sumari del DOGV 9210, del 08-11-2021 (2021/11661)

RESOLUCIÓ de 2 de novembre de 2021, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'ordena la publicació de la part dispositiva de la Sentència 958/2021, de 2 de juliol, de la Secció Cinquena de la Sala Contenciosa Administrativa del Tribunal Suprem.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9210

Data del DOGV
:   08-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11291


Data del document
:   02-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * marca comercial
    * agrupació de productors agraris
    * indústria agroalimentària
    * denominació d'origen
    * legislació
    * promoció comercial
    * empresa privada
    * suport econòmic
    * ajuda a l'agricultura
    * institució pública
    * qualitat del producte

RESOLUCIÓ de 2 de novembre de 2021, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'ordena la publicació de la part dispositiva de la Sentència 958/2021, de 2 de juliol, de la Secció Cinquena de la Sala Contenciosa Administrativa del Tribunal Suprem. [2021/11989]  
Vista la Sentència número 557/2019, de 10 de juliol, dictada per la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, que va desestimar el recurs contenciós administratiu número 475/13, interposat contra l'Ordre 3/11, de 16 de novembre, de la Conselleria d'Agricultura, Pesca, Alimentació i Aigua de la Comunitat Valenciana, que modifica l'Ordre 13/2011, de 20 de maig, de la Conselleria d'Agricultura, Pesca i Alimentació, per la qual s'aprova el text del reglament i plec de condicions de la Denominació d'Origen Protegida València i el seu consell regulador, en concret, l'article 4, que modifica l'annex II de l'Ordre 13/2011, consistent en el plec de condicions de la Denominació d'Origen València, referit a la demarcació de la zona geogràfica de la DOP València.  
  
Vista la Sentència 958/2021, de 2 de juliol, de la Secció Cinquena de la Sala Contenciosa Administrativa del Tribunal Suprem que estima el Recurs de cassació 7331/2019, presentat contra aquesta sentència.  
Vist l'escrit del lletrat de la Secció Cinquena, de la Sala Contenciosa Administrativa del Tribunal Superior de Justícia de la Comunitat Valenciana, en el qual s'indica, en relació amb les sentències a les quals s'ha fet referència anteriorment, que «es duguen als efectes escaients els acords».  
Considerant els articles 17.2 de la Llei orgànica 6/1985, d'1 de juliol, del poder judicial, i 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat del compliment de les sentències i d'altres resolucions fermes dictades pels tribunals de justícia.  
Considerant el que es disposa en la Llei 5/1983, de 30 de desembre, del Consell i en el Decret 76/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, es resol:  
  
Únic  
Ordenar la publicació en el Diari Oficial de la Generalitat Valenciana de la sentència número 958/2021, de 2 de juliol, de la Secció Cinquena de la Sala Contenciosa Administrativa del Tribunal Suprem, que estima el Recurs de cassació 7331/2019, presentat contra aquesta sentència, la part dispositiva del qual és el següent:  
«1) Establir com a doctrina jurisprudencial la indicada en el fonament seté.  
2) Declarar que pertoca i estimar el Recurs de cassació número 7331/2019, interposat pel Consell Regulador de la Denominació d'Origen Protegida Alacant i pel Consell Regulador de la Denominació d'Origen Protegida Utiel-Requena contra la Sentència núm. 557/2019, de 10 de juliol, dictada per la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana en el Recurs contenciós administratiu número 475/13 i, en conseqüència, cassar i anul·lar la sentència impugnada.  
3) Estimar el recurs contenciós administratiu interposat pel Consell Regulador de la Denominació d'Origen Protegida Alacant i pel Consell Regulador de la Denominació d'Origen Protegida Utiel-Requena, contra l'Ordre 3/2011, de 16 de novembre, de la Conselleria d'Agricultura, Pesca, Alimentació i Aigua, que modifica l'Ordre 13/2011, de 20 de maig, per la qual s'aprova el Reglament i el plec de condicions de la Denominació d'Origen Protegida València i el seu consell regulador, i s'anul·la l'Ordre 3/2011 en el punt de l'apartat 4 de l'article 4 de l'annex II que s'indica en el fonament huité d'aquesta sentència.  
  
4) Imposar les costes conformement amb el que s'estableix en l'últim fonament d'aquesta sentència.  
Que es notifique aquesta resolució a les parts i que s'inserisca en la col·lecció legislativa.  
Així s'acorda i se signa».  
  
València, 2 de novembre de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.